Hörður á að viðurkenna mistök og biðjast afsökunar

Ég held að Hörður Torfason hljóti að vera orðinn eitthvað þreyttur. Hann hefur staðið sig mjög vel fram að þessu - en nú varð honum á í messunni. Þeir sem ganga hart fram í gagnrýni á aðra verða að geta horfst í augu við eigin mistök. Hörður á að biðjast afsökunar á ummælum sínum um veikindi Geirs H. Haarde.

Raunar finnst mér að það mætti að ósekju fara að sýna fleiri andlit og tala við fleiri málsvara þessara mótmæla heldur en Hörð Torfason. Með fullri virðingu fyrir honum. Mótmælin hafa verið persónugerð full mikið í honum einum, þó hann eigi að sjálfsögðu að njóta þess hróss sem hann á skilið. En hann er ekki undanþegin gagnrýni heldur.

Ég vona að fólk haldi áfram að mæta á Austurvöll og berja búsáhöld. Hugmyndin með appelsínugulu borðana finnst mér góð, þ.e. að auðkenna þannig þá sem fara með friði.

Það kæmi mér ekki á óvart þó að hvítir borðar sæjust líka á stöku stað í borginni á morgun. Hvítt er litur friðarins.

2.319 undirskriftir komnar við áskorunina um stjórnlagaþing og utanþingsstjórn á www.nyttlydveldi.is

Fyrri ummæli:
Júbb - mikið af hvítum borðum komið á ljósastaura, skilti ofl. á fjölförnustu götunum - og fréttamenn víst farnir að spyrja um hvað sé eiginlega um að vera! ;)

Já Hörður ætti að sýna sóma sinn í því að biðjast afsökunar.... er hann ekki að fara fram á að menn axli ábyrgð og segi af sér? Nú er komið að honum að sýna gott fordæmi og fara frá í þessu hlutverki?

||

Hörður Torfa, gerði langt uppá bak með þessum orðum sínum og er ekki lengur minn málsvari. Menn kunna sig en því miður er maður ársins orðinn af fífli dagsins og óvin gærdagsins. Hættu Hörður og sýndu manndóm í að biðjast fyrirgefningar. Þú ættir að vita það manna best (allra íslendinga) hvernig er að koma upp að vegg.

Svei þér Hörður, þú ert ekki lengur minn málssvari

||

Hörður fór yfir strik í dag sem gæti reynst honum erfitt ef hann drífur sig ekki snarlega til baka.

Frábært hvað gengur vel að skrifa undir á www.nyttlydveldi.is

||

Var að blogga um þetta núna rétt áðan og segi eins og þú honum varð á í messunni og ætti að sjá sóma sinn í því að biðjast afsökunar. Þekki Hörð frá fyrri tíð og ekkert nema af góðu.

||

Hvaða hvítu borða eruð þið að tala um?

Er einhver önnur hugmynd á bak við þá en hina appelsínugulu?

||

Hörður má mín vegna segja og gera það sem hann vill. Hann hefur aldrei talað fyrir mig, það getur enginn nema ég. Búsáhaldabyltingin er farin af stað og það verður ekki stöðvað, við höldum áfram ótrauð og berjum á okkar potta og pönnur þangað til hlustað verður á okkur.

||

Miðað við langtíma lygavaðal þeirra sem verið er að mótmæla þá er yfirsjón Harðar harla lítil í samanburði. Hér er verið að gera úlfalda úr mýflugu og helst að íhaldsliðið grípi þetta á lofti sem eitthvert svakalegt tabú. Stormur í vatnsglasi.

Ónærgætið? Já. Gert upp á bak? Nei.

||

Sammála þér Ólína, orðaval Harðar var óheppilegt í meira lagi. Reyndar skil ég ekki hvernig menn sjá pólitík í hverju einasta sem menn gera. Auðvitað má segja að Geir hafi ekki valið besta tímann fyrir Samfylkinguna þegar hann tilkynnti um veikindi sín. En hann er veikur og tilkynnti það í dag, hvort sem mönnum líkar það betur eða verr.

Þegar menn fá tíðindi eins og Geir fékk á þriðjudag þá er eðlilegt að menn taki sér tíma til að melta þau tíðindi aðeins, ræða þau við fjölskylduna. Það hefði verið heldur skrítið ef hann hefði tilkynnt þetta á miðvikudag, daginn eftir ein öflugustu mótmæli sem sést hafa á Íslandi um áratuga skeið. Ætli það hefði ekki orðið einhverjum að vopni?

||

Ég sé ekki að Hörður þurfi að byðjast afsökunar á því að hafa kallað loforð um kosningar reykbombu.

||

Er verið að rífa upp húmor fyrir &#39;Hvítliðum&#39; hérna ?

Hörður er líklega ekkert fullkomnari en ég eða þú, en þeir sem að hann að þínu mati ætti að biðja afzökunnar, ættu nú frekar að standa keikir fyrr & biðja okkur hin afzökunnar.

Menn mega mismálgazt, minn grunur er að slíkt hafi nú gerst.

Hvernig væri nú að þeir sem að á er deilt njóti sömu velvildar þinnar & gangi fram fyrr ?

||

Steingrímur ég tek hjartanlega undir þetta.

Er fólk virkilega svo dómgreindarsnautt að það sjái ekki við þessu.

Geir Haarde er búin að kalla örbyrgð yfir þjóðina um komandi áratugi og svo er stungið upp á því að Hörður byðji hann afsökunar........er fólk ekki með öllum mjalla?

||

Sæl Ólína,

Ég er dálítið mikið að spá í það hvort allir þeir sem gagnrýna Hörð, hafi

bara lesið

textann

á mbl.is,

en ekki hlustað á viðtalið

við hann sem er örlítið neðar. ;-)

Mér finnst viðtalið ekki standast "allt skítkastið" sem blessaður kallinn fær yfir sig á netinu.

Ég vona að sem flestir

hlusti á viðtalið

og geti þá leiðrétt mín "gömlu eyru" sem gætu auðvitað hafa misskilið eitthvað í hans orðum. ;-)

Ég er á sama máli og þú í mörgu sem þú segir í þínum texta og þú mátt nú líka eiga það að þú sleppir "stóru orðunum" sem kæmi mér ekki á óvart að ýmsir þyrftu kannski að kyngja aftur. ;-)

Upp með "Nýttlýðræði" (reyndar er það nú vonandi að verða að við fáum loksins að búa í "lýðræðisríki" og þá hugsa ég nú dálítið marga áratugi aftur), þar er ég á lista og byggi loks upp "stórar vonir" um gott framtíðarland fyrir "alla íbúa".

||

Ég er hjartanlega sammála honum Zteingrími ztórvini mínum.

Það eru miklar kröfur gerðar til Harðar fyrir þessi ummæli.

Þau eru þó hjóm eitt í samanburði og svo er verið að krefjast þess að hann segi af sér.

Segja hverju af sér?

Er hann í vinnu við að mótmæla?

Algjör stormur í vatnsglasi.

||

Ég hélt nú að þú værir betur gefin en þetta.

Hörður Torfason er ekki kjörinn fulltrúi neins, og skuldar ekki neinum afsakanir, né útskýringar á sínum skoðunum.

Þar að auki hefur Hörður Torfason ekki kostað mig eina einustu krónu, sem er meira en hægt er að segja um sjálfgræðgis og samspillingarhyskið sem þú styður og ert hluti af.

Hörður Torfason hefur barist fyrir mannréttindum homma og lesbía í mörg ár, með litlum undritektum frá smáborgurum eins og þér.

Að mínu mati, hafirðu áhuga á því (sem þú hefur sjálfsagt ekki, þar sem fólk eins og þú hefur yfirleitt ekki áhuga á skoðunum sem ekki samrýmast ekki þeirra eigin) skuldar þú Herði Torfasyni afsökunarbeiðni.

Kær kveðja, Hörður Tómassson

||

Jahá, ég fór að ráðum Páls A. og hlustaði á viðtalið. Sem ég hafið ekki gert áður - heldur kokgleypt fréttina á mbl.is eins og vanvitinn sem ég er. Auðvitað er þetta allt sama slitið úr samhengi og það kemur augljóslega fram að pólitíska reykbomban er þessi "ákvörðun" um kosningar 9. desember án allra samþykkta annarra - bara út í loftið.

Svo þegar hann tjáir sig um veikindin segir kasta Hörður fram spurningunni um hvar eigi að draga mörkin á pólitísku lífi og einkalífi.

Það er best að fara varlega í sleggjudómum áður en maður kynnir sér hlutina betur. Mæli með að fólk hlusti á viðtalið áður en það dregur ályktanir því annars gæti krafa þeirra sem heimta afsökunarbeiðni og kalla Hörð öllum illum nöfnum snúist í höndum þeirra.

Verst er að mbl.is tókst að fylgja þessar pólitísku reykbombu eftir með því að búa til aðra slíka á þennan ósvífna hátt. Finnst að mbl.is ætti að biðja Hörð Torfason afsökunar á að afbaka svona orð hans.

||

Ef mig minnir rétt, lagðist Morgunblaðið í svívirðilegan hatursáróður í heilan vetur og ýmis andstyggilegheit gagnvart Ólínu Þorvarðardóttir, er hún starfaði sem borgarfulltrúi. Þetta er gömul taktík íhaldsins og virkar oftast. Nú er komið að Herði, sem má engar aumur sjá á neinum manni.

Aumingja Árni Matt ritstjóri mbl.is, að þurfa vakta bloggið á mbl.is fyrir íhaldið. Bara til að halda jobbinu?

"En fylgi ég þér eitt hænufet, þá fæ ég ekki lengur að mylja grjót." (Jóhannes úr Kötlum.)

Línur eru að skerpast.

||

Ólína. Ég held að þú eigir sjálf að biðja Hörð Torfason afsökunar. Þú hefur greinilega ekki hlustað á viðtalið nógu vel eða bara látið þér mogglygina í blaðamanninum sem skrifaði hana segja þér hvað var í viðtalinu.

Svo segirðu: &#132;Mótmælin hafa verið persónugerð full mikið í honum einum...&#147;

Skammastu þín bara sjálf fyrir að troða þér fram, &#132;gömlum pólitískum garmi&#147; undir yfirskyni Nýs lýðveldis. Við erum nógu mörg sem þekkjum þitt framlag til íslenskara pólitíkur í gegnum tíðina til að nenna ekki að skrifa undir þetta plagg Nýs Lýðveldis...þetar er nefninlega ekkert annað er &#132;Nýr vetlingur&#147; hjá þér eina ferðina enn. Reyndu nú að skilja að við viljum ekki hafa atvinnustjórnmálamenn með í grasrótinni, þó ykkur langi rosalega mikið til þess.

||

Guggan - talaðu nú fyrir sjálfa þig ekki alla grasrótina. Ég tel mig nú aldeilis tilheyra henni og ég skrifa ekki alveg undir þetta hjá þér. Mér finnst þessi vinna og hugmyndir Nýs Lýðveldis einstaklega áhugaverðar og fagna því að fólk sem hefur pólitíska reynslu skuli vinna að svona góðum málum utan flokka sinna. Það er mun mikilvægara en þú e.t.v. gerir þér grein fyrir.

Hitt með að Ólína hafi fallið í moggalygin (eins og ég gerði) held ég að sé rétt hjá þér.

||

Hlustið á viðtalið við Hörð. Dæmið svo. Ekkert í viðtalinu gefur tilefni til upphrópana en það var birt skrumskælt á Mbl.is

||

Viðtalið við Hörð Torfason.

||

Hörður: Já, komdu sæl.

Blaðamaður: Það kom alltaf talhólfið þitt, þarna þegar ég hringdi áðan.

Hörður: Já, það stoppa ekki símarnir, það er alveg, það er mikið að gerast núna.

Blaðamaður: Það sem mig langaði að spyrja er hvort þetta breytir einhverju fyrir Raddir fólksins þessar nýjustu fréttir?

Hörður: Ef nokkuð, þá er það bara að við eflumst í baráttunni. Það...

Blaðamaður: Þið teljið ekki að þið séuð búin að ná fram ykkar kröfum um kosningar og þess háttar.

Hörður: Nei, elskan, nei, nei nei, nei, þetta eru pólitískar reykbombur.

Blaðamaður: Já, þú telur það?

Hörður: Já, já já já, þetta er hænuskref í áttina. en það er... nei, nei, nei, nei, maður sér í gegnum svona leiki. Við trúum þessu ekkert. Annars ætlum við að senda frá okkur tilkynningu í dag, seinna í dag, en það er meira í húfi heldur en svona, að við tökum mark á svona hlutum.

Blaðamaður: Hvað með veikindin?

Hörður: Hann sagði ekki af sér... Það er alltaf... ég meina af hverju er maðurinn að draga þetta allt í einu, veikindi sín.

Blaðamaður: Hann var ekki búinn að fá að vita þetta.

Hörður: Já, já, en það er líka... ákveðið... það er dálítið til sem heitir einkalíf og svo stjórnmálalíf. Það er tvennt ólíkt. En við skoðum þetta bara mál og hérna við ætlum að senda frá okkur fréttatilkynningu í dag. En þetta dregur ekkert úr mótmælunum. Það er engin ástæða... ef nokkuð er, þá er það bara til að berja fastar í vegginn.

Blaðamaður: Krafa ykkar er að ríkisstjórnin fari frá nú þegar?

Hörður: Já, já, og kosningar. Það er ekki búið að gefa afdráttarlaust svar um kosningar. Geir er ekkert að segja af sér.

Blaðamaður: Nei?

Hörður: Nei, stjórnin ætlar að halda áfram. Og þetta er einhver óljós tillaga um kosningar.

Blaðamaður: Hvað er þá framundan hjá ykkur á morgun og laugardag.

Hörður: Það eru bara áframhaldandi mótmæli, það er ekkert.... það er bara að sjá í gegnum þetta reykkóf sem stjórnmálamenn eru að blása upp. Það er ekkert... Við viljum breytt kerfi, við viljum breytingar á þessu þjófélagi, þetta er úr sér gengið kerfi, valdaklíkur og spilling, og við erum ekkert að gefa eftir af okkar kröfum. Það er bara... þá værum við lítils virði.

Blaðamaður: Já, heyrðu ég skrifa smáfrétt upp úr þessu samtali okkar inn á mbl.is, og hérna þakka þér bara fyrir spjallið og vona að þetta gangi upp hjá okkur öllum saman.

Hörður: Jább.

Blaðamaður: þakka þér kærlega.

Hörður: Jú, þakka þér. Bless.

||

Dæmi hver fyrir sig. Það er málfrelsi í landinu.

||

Hörður Torfa sagði það sem segja þurfti. Um samúð hans til Geirs í veikindum hans er ómerkilegt að efast, en það er ekki samúðin sem er inntak þessa viðtals. Hörður Torfa hefur lyft Grettistaki við að byggja upp friðsamleg mótmæli.

||

Áhugavert..... Einu sinni mátti sko ekki persónugera vandann.... (október, nóvember, desember) ... það þurfti að hafa frið til að leysa málin...

Núna má segja að borðinu hafi verið snúið við... og þá allt í einu er verið að persónugera vandann á fullu? Ehum!

Ehum segi ég nú bara!

Ummæli:
Hörður á að láta sig hverfa. Hann hefur greinilega mikla athyglisþörf sem hann hefur fenguð útrás fyrir í þessum mótmælum. Það er ljóst að það verða kosningar. Nú ættu þeir sem vilja breytingar að fara að huga að því hvernig þær nást í gegn með kosningum.......að kjósa VG er og verður ALDREI svarið.

Verkefni: Samúð
Merking: Engin samúð